**Velkommen til afdeling 25**  
i Hadsten Boligforening

På Hovvej 88 ligger 40 ungdomsboliger som tilsammen udgør Hovvejskollegiet. Kollegiet er opført fra 1990-1994. Kollegiet består af fire huse med hver 10 ungdomsboliger fordelt på to etager. Lejlighederne er alle 1-værelses lejligheder.

Lejlighederne er 22 m2 netto og har eget bad samt tekøkken med to kogeplader og køleskab. I hvert hus er der også hyggelige fællesarealer.

Ved kollegiet er der grønne udendørsarealer med bord-bænkesæt og grillplads.

**Du bør vide…**

**Affald**Husholdningsaffald skal afleveres i molokker (Nedgravede affaldscontainere). Dem finder du på Hovvej. Her finder du også containere til glas/metal og til pap/papir.

**Fællesrum**Der er fællesrum i alle bygningerne. I fællesrummene er der både sofaer og spisebord. Alle beboere må bruge disse faciliteter. Beboerne står selv for at rengøre områderne. Se rengøringslisten i fællesrummene.

**Parkering**  
Der er fælles parkeringsplads overfor boligerne.

**Cykelparkering**   
Du finder et cykelskur imellem blok A og B.

**Offentlig transport**   
Der er under 1 km til stationen, fra hvor det er nemt og hurtigt at komme med tog og bus til Aarhus, Randers og Hinnerup. Det er også nemt at komme med bus til Hammel.

**Vaskeri**  
Der er et fællesvaskeri. Du finder det i kælderen under blok A. Du kan på vores hjemmeside, via appen ”*e-vaskeri*” eller i vaskeriet booke vasketider.   
Der er et tørrerum ved vaskeriet.

**Pulterrum**   
Vær opmærksom på, at der ikke er pulterrum til lejlighederne.